turjo4nis/wikipedia-bn-dump-20250701 huggingface dataset:
ওমান জাতীয় অনূর্ধ্ব-২৩ ফুটবল দল

ওমান জাতীয় অনূর্ধ্ব-২৩ ফুটবল দল (যা ওমান অলিম্পিক ফুটবল দল অথবা সংক্ষেপে ওমান অনূর্ধ্ব-২৩ নামে পরিচিত) হচ্ছে আন্তর্জাতিক ফুটবলে ওমানের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম ওমানের ফুটবলের সর্বোচ্চ নিয়ন্ত্রক সংস্থা ওমান ফুটবল অ্যাসোসিয়েশন দ্বারা নিয়ন্ত্রিত হয়। ১৯৮৭ সালের ১৬ই এপ্রিল তারিখে, ওমান অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; সৌদি আরবের রিয়াদে অনুষ্ঠিত বাহরাইন অনূর্ধ্ব-২৩ দলের বিরুদ্ধে উক্ত ম্যাচে পরাজিত হয়েছিল।

২৮,০০০ ধারণক্ষমতাবিশিষ্ট সুলতান কাবুস স্পোর্টস কমপ্লেক্সে আল আহমার নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ওমানের আল খুদে অবস্থিত। বর্তমানে এই দলের প্রধান প্রশিক্ষকের দায়িত্ব পালন করছেন ক্রোয়েশীয় সাবেক ফুটবল খেলোয়াড় দারিও বাশিচ।

এএফসি অনূর্ধ্ব-২৩ এশিয়ান কাপে ওমান অনূর্ধ্ব-২৩ এপর্যন্ত ২ বার অংশগ্রহণ করেছে, যার মধ্যে সেরা সাফল্য হচ্ছে ২০১৩ এএফসি অনূর্ধ্ব-২৩ এশিয়ান কাপের গ্রুপ পর্বে অংশগ্রহণ করা, যেখানে তারা শুধুমাত্র ৩ অর্জন করে গ্রুপ পর্ব থেকেই বিদায় নিয়েছিল। ওমান অনূর্ধ্ব-২৩ এপর্যন্ত একবারও গ্রীষ্মকালীন অলিম্পিকে অংশগ্রহণ করতে পারেনি। মুহসিন আল গাসসানি, মারওয়ান মুবারক, ইউসুফ আল মালকি, হাতিম আল হামহামি এবং আব্দুল আজিজ আল মুকবালির মতো খেলোয়াড়গণ ওমানের অনূর্ধ্ব-২৩ দলের জার্সি গায়ে মাঠ কাঁপিয়েছেন।

প্রতিযোগিতামূলক তথ্য

গ্রীষ্মকালীন অলিম্পিক

তথ্যসূত্র

বহিঃসংযোগ 
  
 ফিফা-এ ওমান জাতীয় অনূর্ধ্ব-২৩ ফুটবল দল 

 
এশিয়ার জাতীয় অনূর্ধ্ব-২৩ ফুটবল দল
ফুটবল
অনূর্ধ্ব-২৩
মণিপুর ফুটবল দল

মণিপুর ফুটবল দল হল ভারতের অঙ্গ রাজ্য মণিপুরের একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়।

তারা ২বার সন্তোষ ট্রফির ফাইনালে উপস্থিত হয়েছে এবং ২০০২-০৩ সালে একবার ট্রফি জিতেছে। কিংবদন্তি ভারতীয় ফুটবলার তালিমেরেন আও ১৯৫০-এর দশকে দলটির অধিনায়ক ছিলেন।

সাফল্য

রাজ্য 
 সন্তোষ ট্রফি
  বিজয়ী (১): ২০০২–০৩ 
 রানার্স-আপ (১): ২০১০–১১ 
জাতীয় গেমস
 রৌপ্যপদক (১): ২০২৩
 বিসি রায় ট্রফি
 বিজয়ী (২): ১৯৯৮-৯৯, ১৯৯৯-২০০০
 রানার্স-আপ (৪): ১৯৯১-৯২, ২০০০-০১, ২০০৪-০৫, ২০০৮-০৯
 মীর ইকবাল হুসেইন ট্রফি
 বিজয়ী (১): ১৯৭৮-৭৯
 রানার্স-আপ (২): ১৯৮৬-৮৭, ২০০৩-০৪
 এম দত্ত রায় ট্রফি
 বিজয়ী (১): ১৯৯৪

অন্যান্য 

 চুড়াচাঁদ সিং ট্রফি
 বিজয়ী (১): ১৯৫৪
 রানার্স-আপ (২): ১৯৫০, ১৯৫২
 কোহিমা রয়্যাল গোল্ড কাপ
 বিজয়ী (১): ১৯৯৮
 ডাঃ টি আও নর্থইস্ট ফুটবল ট্রফি
 রানার্স-আপ (২): ২০০৩, ২০০৪

তথ্যসূত্র 

 

সন্তোষ ট্রফির দল
মণিপুর
ভারতে ফুটবল
মণিপুরে ফুটবল
১৯৭৩-এ মণিপুরে প্রতিষ্ঠিত
তামিলনাড়ু ফুটবল দল

তামিলনাড়ু ফুটবল দল ভারতের অঙ্গ রাজ্য তামিলনাড়ুর একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়। 
তারা ১৯৭২-৭৩ এবং ২০১২ সালে ২বার সন্তোষ ট্রফির ফাইনালে উপস্থিত হয়েছে এবং কখনও জিততে পারেনি। তামিলনাড়ু দল ২০০৯ সালে সন্তোষ ট্রফি সেমি-ফাইনাল পৌঁছেছেন, যেখানে তারা গোয়া ফুটবল দলের কাছে হেরে যায়। ১৯৭২ সালের পূর্বে দলটি মাদ্রাজ ফুটবল দল হিসেবে প্রতিযোগিতা করত।

সাফল্য 

 সন্তোষ ট্রফি
 রানার্স-আপ (২): ১৯৭২-৭৩, ২০১১-১২
 জাতীয় গেমস
 রৌপ্যপদক (১): ২০০৭
 ব্রোঞ্জপদক (১): ২০০২
 মীর ইকবাল হুসেইন ট্রফি
 বিজয়ী (১): ১৯৮৫-৮৬
 রানার্স-আপ (১): ১৯৯৯-২০০০
 এম দত্ত রায় ট্রফি
 রানার্স-আপ (২): ২০০৪, ২০০৭

তথ্যসূত্র

 

সন্তোষ ট্রফির দল
তামিলনাড়ু
ভারতে ফুটবল
তামিলনাড়ুতে ফুটবল
ফিলিস্তিন জাতীয় অনূর্ধ্ব-২৩ ফুটবল দল

ফিলিস্তিন জাতীয় অনূর্ধ্ব-২৩ ফুটবল দল (যা ফিলিস্তিন অলিম্পিক ফুটবল দল অথবা সংক্ষেপে ফিলিস্তিন অনূর্ধ্ব-২৩ নামে পরিচিত) হচ্ছে আন্তর্জাতিক ফুটবলে ফিলিস্তিনের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম ফিলিস্তিনের ফুটবলের সর্বোচ্চ নিয়ন্ত্রক সংস্থা ফিলিস্তিন ফুটবল অ্যাসোসিয়েশন দ্বারা নিয়ন্ত্রিত হয়। ২০০২ সালের ৪ঠা এপ্রিল তারিখে, ফিলিস্তিন অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; কুয়েতের কুয়েত সিটিতে অনুষ্ঠিত ইরান অনূর্ধ্ব-২৩ দলের বিরুদ্ধে উক্ত ম্যাচে পরাজিত হয়েছিল। 

আল-আহমর নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় ফিলিস্তিনের জেরুসালেমে অবস্থিত। 

এএফসি অনূর্ধ্ব-২৩ এশিয়ান কাপে ফিলিস্তিন অনূর্ধ্ব-২৩ এপর্যন্ত ১ বার অংশগ্রহণ করেছে, যার মধ্যে সেরা সাফল্য হচ্ছে ২০১৮ এএফসি অনূর্ধ্ব-২৩ এশিয়ান কাপের কোয়ার্টার-ফাইনালে পৌঁছানো, যেখানে তারা কাতার অনূর্ধ্ব-২৩ দলের কাছে ২–৩ গোলের ব্যবধানে পরাজিত হয়েছে। ফিলিস্তিন অনূর্ধ্ব-২৩ এপর্যন্ত একবারও গ্রীষ্মকালীন অলিম্পিকে অংশগ্রহণ করতে পারেনি। উদয় খারুব, ইউসুফ আল আশহাব, মাহমুদ আল ওয়ারদা, মাতিয়াস মদিনা এবং উদয় দাব্বাগের মতো খেলোয়াড়গণ ফিলিস্তিনের অনূর্ধ্ব-২৩ দলের জার্সি গায়ে মাঠ কাঁপিয়েছেন।

প্রতিযোগিতামূলক তথ্য

গ্রীষ্মকালীন অলিম্পিক

তথ্যসূত্র

বহিঃসংযোগ
  
 ফিফা-এ ফিলিস্তিন জাতীয় অনূর্ধ্ব-২৩ ফুটবল দল 

ফিলিস্তিন জাতীয় অনূর্ধ্ব-২৩ ফুটবল দল
এশিয়ার জাতীয় অনূর্ধ্ব-২৩ ফুটবল দল
ফুটবল
অনূর্ধ্ব-২৩
সোনালী চক্রবর্তী

সোনালী চক্রবর্তী (১৯৬৩ - ৩১ অক্টোবর ২০২২) একজন ভারতীয় অভিনেত্রী এবং নৃত্যশিল্পী যিনি বাংলা ভাষার চলচ্চিত্র এবং টেলিভিশন সিরিজে কাজ করেছিলেন। তিনি মূলত থিয়েটারে কাজ করেছেন, তবে তিনি চলচ্চিত্র এবং টেলিভিশনেও কাজ করেছেন। শেষবার তিনি দাদীর চরিত্রে গানচোরা সিরিয়ালে হাজির হয়েছিলেন। এছাড়াও তিনি দাদার কীর্তি (১৯৮০), হার জিত (২০০০) এবং বন্ধন (২০০৪) ইত্যাদি চলচ্চিত্রে অভিনয় করেছেন।

ব্যক্তিগত জীবন এবং মৃত্যু 
সোনালী চক্রবর্তী কলিকাতা (বর্তমানে কলকাতা) এক বাঙালি পরিবারে জন্মগ্রহণ করেন। তিনি ১৯৯০ সালে অভিনেতা শঙ্কর চক্রবর্তীকে বিয়ে করেন। 

চক্রবর্তী পরবর্তী জীবনে লিভারের জটিলতায় ভুগছিলেন। তিনি ৩১ অক্টোবর ২০২২ সালে ৫৯ বছর বয়সে মারা যান। তার মৃত্যুতে শোক প্রকাশ করেন পশ্চিমবঙ্গের মুখ্যমন্ত্রী এর মমতা ব্যানার্জি।

চলচ্চিত্রের তালিকা 

 দাদার কীর্তি (১৯৮০)
 সত্যজিতের গপ্পো (১৯৯৮)
 হার জিত (২০০০)
 বন্ধন (২০০৪)

টেলিভিশন 

 নাচনি (N/A)
 গান্টচোরা (২০২২)

তথ্যসূত্র

বহিঃসংযোগ 

 

বাঙালি হিন্দু
২১শ শতাব্দীর ভারতীয় অভিনেত্রী
২০শ শতাব্দীর ভারতীয় অভিনেত্রী
বাঙালি অভিনেত্রী
বাংলা চলচ্চিত্র অভিনেত্রী
বাঙালি টেলিভিশন অভিনেত্রী
ভারতীয় টেলিভিশন অভিনেত্রী
ভারতীয় মঞ্চ অভিনেত্রী
ভারতীয় চলচ্চিত্র অভিনেত্রী
বাঙালি থিয়েটার ব্যক্তিত্ব
কলকাতার অভিনেত্রী
২০২২-এ মৃত্যু
১৯৬৩-এ জন্ম
কাতার জাতীয় অনূর্ধ্ব-২৩ ফুটবল দল

কাতার জাতীয় অনূর্ধ্ব-২৩ ফুটবল দল (যা কাতার অলিম্পিক ফুটবল দল অথবা সংক্ষেপে কাতার অনূর্ধ্ব-২৩ নামে পরিচিত) হচ্ছে আন্তর্জাতিক ফুটবলে কাতারের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম কাতারের ফুটবলের সর্বোচ্চ নিয়ন্ত্রক সংস্থা কাতার ফুটবল অ্যাসোসিয়েশন দ্বারা নিয়ন্ত্রিত হয়।

আন্নাবি নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় কাতারের রাজধানী দোহায় অবস্থিত। বর্তমানে এই দলের প্রধান প্রশিক্ষকের দায়িত্ব পালন করছেন পর্তুগিজ সাবেক ফুটবল খেলোয়াড় ইলিদো ভালে এবং অধিনায়কের দায়িত্ব পালন করছেন আল আহলির রক্ষণভাগের খেলোয়াড় মুহাম্মদ ইমাদ আইয়াশ।

এএফসি অনূর্ধ্ব-২৩ এশিয়ান কাপে কাতার অনূর্ধ্ব-২৩ এপর্যন্ত ৪ বার অংশগ্রহণ করেছে, যার মধ্যে সেরা সাফল্য হচ্ছে ২০১৮ এএফসি অনূর্ধ্ব-২৩ এশিয়ান কাপের সেমি-ফাইনালে পৌঁছানো, যেখানে তারা ভিয়েতনাম অনূর্ধ্ব-২৩ দলের কাছে ২–২ গোলে ড্র করার পর পেনাল্টিতে পরাজিত হয়েছে। অন্যদিকে, কাতার অনূর্ধ্ব-২৩ এপর্যন্ত ২ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে ১৯৯২ গ্রীষ্মকালীন অলিম্পিকের কোয়ার্টার-ফাইনালে পৌঁছানো, যেখানে তারা পোল্যান্ড অনূর্ধ্ব-২৩ দলের কাছে ০–২ গোলের ব্যবধানে পরাজিত হয়েছে। মুস্তফা মাশাল, কাসিম বুরহান, তারিক সালমান, সেবাস্তিয়ান সোরিয়া এবং আলমুইজ আলির মতো খেলোয়াড়গণ কাতারের অনূর্ধ্ব-২৩ দলের জার্সি গায়ে মাঠ কাঁপিয়েছেন।

প্রতিযোগিতামূলক তথ্য

গ্রীষ্মকালীন অলিম্পিক

তথ্যসূত্র

বহিঃসংযোগ 
  
 ফিফা-এ কাতার জাতীয় অনূর্ধ্ব-২৩ ফুটবল দল 

 
এশিয়ার জাতীয় অনূর্ধ্ব-২৩ ফুটবল দল
ফুটবল
অনূর্ধ্ব-২৩
আন্তঃবাহিনী নির্বাচন পর্ষদ

আন্তঃবাহিনী নির্বাচন পর্ষদ বা ইন্টার সার্ভিসেস সিলেকশন বোর্ড (সংক্ষেপে আইএসএসবি) হলো বাংলাদেশ সশস্ত্র বাহিনীতে কর্মকর্তা নির্বাচনের জন্য একটি সামরিক সংস্থা যা গঠিত হয় ১৯৭৬ সালে। সংস্থাটি পরিচালিত হয় প্রতিরক্ষা মন্ত্রণালয় দ্বারা।

পটভূমি 

বাংলাদেশের স্বাধীনতার পর সশস্ত্র বাহিনীর কর্মকর্তা নির্বাচনের জন্য একটি নির্বাচন বোর্ড গঠনের প্রয়োজনীয়তা অনুভূত হয়। প্রথমে সেনাবাহিনী উদ্যোগ নেয় এবং সে অনুযায়ী ১৯৭৪ সালে সেনা নির্বাচন বোর্ড গঠন করা হয়। একইভাবে বাংলাদেশ নৌবাহিনী এবং বাংলাদেশ বিমান বাহিনীর প্রার্থীদেরও বিভিন্ন বোর্ড কর্তৃক নিজ নিজ সার্ভিস হেডকোয়ার্টার থেকে বাছাই করা হতো। পরবর্তীকালে, সমস্ত নির্বাচন বোর্ড একত্রিত করে, ইন্টার সার্ভিসেস সিলেকশন বোর্ড (আইএসএসবি) ১৯৭৬ সালে প্রতিষ্ঠিত হয়। এর সূচনা থেকেই, আইএসএসবি-এর প্রধান কাজ হল বাংলাদেশ সশস্ত্র বাহিনীর জন্য প্রার্থী বাছাই করা।

বাছাই প্রক্রিয়া 
বাংলাদেশ সশস্ত্র বাহিনীতে কর্মকর্তা নির্বাচনের জন্য বাংলাদেশ সশস্ত্র বাহিনীর কোন প্রতিষ্ঠান না থাকায় ১৯৭৪ সালে বাংলাদেশ সেনাবাহিনী সদর দপ্তর কর্তৃক আর্মি সিলেকশন বোর্ড (এএসবি) গঠন করা হয়। ১৯৭৬ সালে তিন বাহিনীর কর্মকর্তা নির্বাচনের লক্ষ্যে এই বোর্ডকে আনুষ্ঠানিকভাবে ইন্টার সার্ভিসেস সিলেকশন বোর্ড (আইএসএসবি) হিসাবে পুনর্বিন্যাস করা হয়। প্রচলিত নির্বাচন পদ্ধতির প্রয়োজনীয় সংস্কার ও উন্নয়নের লক্ষ্যে পর্যালোচনা করা এবং প্রয়োজন অনুসারে প্রচলিত পদ্ধতির পরিবর্তন করা, প্রার্থী নির্বাচনের লক্ষ্যে প্রতি সেশনে প্রায় ৪,০০০-৪,৫০০ জন প্রার্থীর যথোপযুক্ত পরীক্ষা পরিচালনা করা। বিভিন্ন একাডেমিতে প্রেরিত চূড়ান্তভাবে নির্বাচিত অফিসার ক্যাডেটদের যোগ্যতা পুনঃমূল্যায়ন করার নিমিত্ত তাঁদের একাডেমিক অগ্রগতি পর্যবেক্ষণ ও পর্যালোচনা করা এবং বাহিনী সদর দপ্তরের চাহিদার প্রেক্ষিতে বিভিন্ন কোর্সে নির্বাচনের পূর্বে প্রয়োজনীয় মনস্তাত্ত্বিক পরীক্ষা গ্রহণ করা এ প্রতিষ্ঠানের কর্মপরিধির আওতাভুক্ত।

তথ্যসূত্র 

বাংলাদেশের সশস্ত্র বাহিনী
প্রতিরক্ষা মন্ত্রণালয় (বাংলাদেশ)
অন্ধ্রপ্রদেশ ফুটবল দল

অন্ধ্রপ্রদেশ ফুটবল দল ভারতের অঙ্গ রাজ্য অন্ধ্রপ্রদেশের একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়।

ইতিহাস 

তিনি ২বার সন্তোষ ট্রফির ফাইনালে উপস্থিত হয়েছেন এবং ১বার ট্রফি জিতেছেন। ১৯৫৯ সালের আগে, দলটি অন্ধ্র ফুটবল দল হিসাবে প্রতিদ্বন্দ্বিতা করেছিল। হায়দ্রাবাদ ফুটবল অ্যাসোসিয়েশন এবং অন্ধ্র ফুটবল অ্যাসোসিয়েশনের সাথে একীভূত হয়ে সম্মিলিত দল গঠন করে।

তারা ৬৯তম সন্তোষ ট্রফির (২০১৫) চূড়ান্ত পর্বে যোগ্যতা অর্জন করতে ব্যর্থ হয়েছে।

সাফল্য

রাজ্য 
 অন্ধ্রপ্রদেশ
 সন্তোষ ট্রফি 
  বিজয়ী (১): ১৯৬৫-৬৬
 রানার্স-আপ (১): ১৯৬৩-৬৪
 বিসি রায় ট্রফি
 বিজয়ী (২): ১৯৬৫-৬৬, ১৯৭৫-৭৬
 রানার্স-আপ (৬): ১৯৬৪-৬৫, ১৯৬৭-৬৮, ১৯৭২-৭৩, ১৯৭৭-৭৮, ১৯৭৮-৭৯, ১৯৯২-৯৩
 মীর ইকবাল হুসেইন ট্রফি
 রানার্স-আপ (১): ১৯৯৪-৯৫

অন্যান্য 

 অন্ধ্রপ্রদেশ

 স্যাট নাগজি ফুটবল টুর্নামেন্ট
 রানার্স-আপ (৪): ১৯৬২, ১৯৬৭, ১৯৭৬, ১৯৭৭

তথ্যসূত্র 

সন্তোষ ট্রফির দল
অন্ধ্রপ্রদেশ
ভারতে ফুটবল
অন্ধ্রপ্রদেশে ফুটবল
সিরিয়া জাতীয় অনূর্ধ্ব-২৩ ফুটবল দল

সিরিয়া জাতীয় অনূর্ধ্ব-২৩ ফুটবল দল (যা সিরিয়া অলিম্পিক ফুটবল দল অথবা সংক্ষেপে সিরিয়া অনূর্ধ্ব-২৩ নামে পরিচিত) হচ্ছে আন্তর্জাতিক ফুটবলে সিরিয়ার প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম সিরিয়ার ফুটবলের সর্বোচ্চ নিয়ন্ত্রক সংস্থা সিরীয় ফুটবল ফেডারেশন দ্বারা নিয়ন্ত্রিত হয়।  

নসুর কাসিউন নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় সিরিয়ার রাজধানী দামেস্কে অবস্থিত। বর্তমানে এই দলের প্রধান প্রশিক্ষকের দায়িত্ব পালন করছেন ওলন্দাজ সাবেক ফুটবল খেলোয়াড় মার্ক ভোটে। 

এএফসি অনূর্ধ্ব-২৩ এশিয়ান কাপে সিরিয়া অনূর্ধ্ব-২৩ এপর্যন্ত ৪ বার অংশগ্রহণ করেছে, যার মধ্যে সেরা সাফল্য হচ্ছে ২০১৩ এএফসি অনূর্ধ্ব-২৩ এশিয়ান কাপের কোয়ার্টার-ফাইনালে পৌঁছানো, যেখানে তারা দক্ষিণ কোরিয়া অনূর্ধ্ব-২৩ দলের কাছে ১–২ গোলের ব্যবধানে পরাজিত হয়েছে। সিরিয়া অনূর্ধ্ব-২৩ এপর্যন্ত একবারও গ্রীষ্মকালীন অলিম্পিকে অংশগ্রহণ করতে পারেনি। ফিরাস আল খতিব, মাহমুদ আল বাহির, আনাস আল আজি, আলি বাশমানি এবং উমর আল সুমাহের মতো খেলোয়াড়গণ সিরিয়াের অনূর্ধ্ব-২৩ দলের জার্সি গায়ে মাঠ কাঁপিয়েছেন।

প্রতিযোগিতামূলক তথ্য

গ্রীষ্মকালীন অলিম্পিক

তথ্যসূত্র

বহিঃসংযোগ
  
 ফিফা-এ সিরিয়া জাতীয় অনূর্ধ্ব-২৩ ফুটবল দল 

সিরিয়া জাতীয় অনূর্ধ্ব-২৩ ফুটবল দল
এশিয়ার জাতীয় অনূর্ধ্ব-২৩ ফুটবল দল
ফুটবল
অনূর্ধ্ব-২৩
সংযুক্ত আরব আমিরাত জাতীয় অনূর্ধ্ব-২৩ ফুটবল দল

সংযুক্ত আরব আমিরাত জাতীয় অনূর্ধ্ব-২৩ ফুটবল দল (যা সংযুক্ত আরব আমিরাত অলিম্পিক ফুটবল দল অথবা সংক্ষেপে সংযুক্ত আরব আমিরাত অনূর্ধ্ব-২৩ নামে পরিচিত) হচ্ছে আন্তর্জাতিক ফুটবলে সংযুক্ত আরব আমিরাতের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম সংযুক্ত আরব আমিরাতের ফুটবলের সর্বোচ্চ নিয়ন্ত্রক সংস্থা সংযুক্ত আরব আমিরাত ফুটবল অ্যাসোসিয়েশন দ্বারা নিয়ন্ত্রিত হয়। ১৯৮৬ সালের ২১শে সেপ্টেম্বর তারিখে, সংযুক্ত আরব আমিরাত অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; দক্ষিণ কোরিয়ার সিউলে অনুষ্ঠিত পাকিস্তান অনূর্ধ্ব-২৩ দলের বিরুদ্ধে উক্ত ম্যাচে সংযুক্ত আরব আমিরাত অনূর্ধ্ব-২৩ ১–০ গোলের ব্যবধানে জয়লাভ করেছিল। 

আল আবিয়াদ নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় সংযুক্ত আরব আমিরাতের বৃহত্তম শহর দুবাইয়ে অবস্থিত। বর্তমানে এই দলের প্রধান প্রশিক্ষকের দায়িত্ব পালন করছেন স্পেনীয় সাবেক ফুটবল খেলোয়াড় দেনিস সিলভা এবং অধিনায়কের দায়িত্ব পালন করছেন আল জাজিরার মধ্যমাঠের খেলোয়াড় আহমদ মাহমুদ। 

এএফসি অনূর্ধ্ব-২৩ এশিয়ান কাপে সংযুক্ত আরব আমিরাত অনূর্ধ্ব-২৩ এপর্যন্ত ৪ বার অংশগ্রহণ করেছে, যার মধ্যে সেরা সাফল্য হচ্ছে ২০১৬ এএফসি অনূর্ধ্ব-২৩ এশিয়ান কাপের কোয়ার্টার-ফাইনালে পৌঁছানো, যেখানে তারা ইরান অনূর্ধ্ব-২৩ দলের কাছে ১–৩ গোলের ব্যবধানে পরাজিত হয়েছে। অন্যদিকে, সংযুক্ত আরব আমিরাত অনূর্ধ্ব-২৩ এপর্যন্ত ১ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে ২০১২ গ্রীষ্মকালীন অলিম্পিকের গ্রুপ পর্বে অংশগ্রহণ করা, যেখানে তারা শুধুমাত্র ১ অর্জন করতে সক্ষম হয়েছিল। উমর আব্দুল রহমান, আহমদ খলিল, মুহাম্মদ উমর আল আত্তাস, আলি সালিহ এবং জাইদ আল আমরির মতো খেলোয়াড়গণ সংযুক্ত আরব আমিরাতের অনূর্ধ্ব-২৩ দলের জার্সি গায়ে মাঠ কাঁপিয়েছেন।

প্রতিযোগিতামূলক তথ্য

গ্রীষ্মকালীন অলিম্পিক

তথ্যসূত্র

বহিঃসংযোগ
  
 ফিফা-এ সংযুক্ত আরব আমিরাত জাতীয় অনূর্ধ্ব-২৩ ফুটবল দল 

সংযুক্ত আরব আমিরাত জাতীয় অনূর্ধ্ব-২৩ ফুটবল দল
এশিয়ার জাতীয় অনূর্ধ্ব-২৩ ফুটবল দল
ফুটবল
অনূর্ধ্ব-২৩
মিজোরাম ফুটবল দল

মিজোরাম ফুটবল দল হল ভারতের অঙ্গ রাজ্য মিজোরামের একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়। ২০১৩-১৪ মৌসুমে সন্তোষ ট্রফির চ্যাম্পিয়ন হয়েছিল তারা।

২০১৩-১৪ সন্তোষ ট্রফির ফাইনালে ৯ মার্চ শিলিগুড়ির কাঞ্চনজঙ্ঘা স্টেডিয়ামে অনুষ্ঠিত হয়, মিজোরাম রেলওয়েকে ৩–০ গোলে পরাজিত করে ট্রফি জিতেছিল এবং ₹৫ লক্ষ টাকা পুরস্কার জিতেছিল, এবং রানার্স-আপ রেলওয়ে ₹৩ লক্ষ টাকা পেয়েছিল।

সাফল্য

রাজ্য 

 সন্তোষ ট্রফি
  বিজয়ী (১): ২০১৩-১৪
 জাতীয় গেমস
 স্বর্ণপদক (১): ২০১৫
 বিসি রায় ট্রফি
 বিজয়ী (২): ২০১৮-১৯, ২০১৯-২০
 রানার্স-আপ (৩): ১৯৯৫-৯৬, ২০১৫-১৬, ২০১৬-১৭
 মীর ইকবাল হুসেইন ট্রফি
 বিজয়ী (৫): ২০০৪-০৫, ২০০৫-০৬, ২০০৬-০৭, ২০০৯-১০, ২০১৬-১৭
 রানার-আপ (৪): ১৯৬৫–৬৬, ১৯৯৭–৯৮, ২০০৭–০৮, ২০১০–১১
 এম দত্ত রায় ট্রফি
 রানার্স-আপ (১): ২০০৮

অন্যান্য 

 বরদলৈ ট্রফি
 রানার্স-আপ (২): ১৯৯৪, ১৯৯৭

যুব

 সুব্রত কাপ
 রানার্স-আপ (১): ২০২৩ (সাব-জুনিয়র; অনূর্ধ্ব-১৪)

তথ্যসূত্র

বহিঃসংযোগ
 মিজোরাম ফুটবল অ্যাসোসিয়েশন 
 মিজোরাম ফুটবল অ্যাসোসিয়েশনের অফিসিয়াল পেইজ  

 

সন্তোষ ট্রফির দল
মিজোরাম
ভারতে ফুটবল
মিজোরামে ফুটবল
মঞ্জু গোয়েল

বিচারপতি মঞ্জু গোয়েল (জন্ম ৩রা জানুয়ারি ১৯৪৫)দিল্লি হাইকোর্টের একজন প্রাক্তন বিচারপতি। ১৯৭০ সালের এপ্রিলে, তিনি পশ্চিমবঙ্গ সিভিল সার্ভিসে (বিচারিক) যোগদানকারী প্রথম মহিলা ছিলেন।

প্রাথমিক জীবন এবং শিক্ষা 
তিনি হাজারী লাল ও রাজ কুমারীর কন্যা। তিনি কলকাতা বিশ্ববিদ্যালয় থেকে এলএলবি সম্পন্ন করেন। এছাড়াও তিনি কলকাতা বিশ্ববিদ্যালয় থেকে অর্থনীতিতে স্নাতকোত্তর ডিগ্রি অর্জন করেছেন। তিনি ১৯৬৭ থেকে ১৯৭০ সাল পর্যন্ত স্নাতক শ্রেণীর এবং শিক্ষকদের প্রশিক্ষণের জন্য অর্থনীতিতে প্রভাষক হিসেবে কাজ করেছেন।

কর্মজীবন 
তিনি ১৯৭০ সালের এপ্রিল মাসে পশ্চিমবঙ্গ সিভিল সার্ভিসে (জুডিশিয়াল, বর্তমানে ওয়েস্ট বেঙ্গল জুডিশিয়াল সার্ভিস) যোগদান করেন। এরপর তিনি দিল্লি জুডিশিয়াল সার্ভিসের মাধ্যমে ১৯৭২ সালের মে মাসে দিল্লি জুডিশিয়াল সার্ভিসে যোগ দেন। তিনি ১৯৮৬ সালের জানুয়ারিতে দিল্লি উচ্চ বিচার বিভাগীয় পরিষেবায় উন্নীত হন।

তিনি ২০০৪ সালের ৫ই জুলাই, দিল্লি হাইকোর্টের অতিরিক্ত বিচারক হিসাবে নিযুক্ত হন। তিনি ২০০৭ সালের ৩রা জানুয়ারি দিল্লি হাইকোর্ট থেকে বিচারক হিসাবে অবসর গ্রহণ করেন।

অবসর গ্রহণের পর, ২০০৭ সালের ২৫শে জানুয়ারি তিনি বিদ্যুতের জন্য আপিল ট্রাইব্যুনালের বিচার বিভাগীয় সদস্য নিযুক্ত হন।

তিনি ব্রিটিশ কাউন্সিলের তত্ত্বাবধানে "জেণ্ডার এবং আইন" বিষয়ে প্রশিক্ষিত। তিনি অসংখ্য জার্নালে গবেষণাপত্র প্রকাশ করেছেন এবং নিয়মিত বিচার বিভাগীয় কর্মকর্তাদের প্রশিক্ষণের জন্য জাতীয় বিচার বিভাগীয় একাডেমি দ্বারা প্রস্তুত করা পাঠ্য সামগ্রীতে অবদান রাখেন।

তিনি ন্যাশনাল জুডিশিয়াল অকাদেমি, দিল্লি জুডিশিয়াল অকাদেমি এবং ভারতের বিভিন্ন রাজ্য বিচার বিভাগীয় অকাদেমিতে রিসোর্স পার্সন হিসেবে কাজ করছেন।

তিনি ন্যাশনাল লিগ্যাল সার্ভিসেস অথরিটির (এনএএলএসএ) কেন্দ্রীয় কর্তৃপক্ষের প্রাক্তন সদস্য ছিলেন এবং বর্তমানে তিনি আইনি পরিষেবা আইনজীবী, প্যারা লিগ্যাল ভলান্টিয়ার্স এবং প্রবেশন অফিসারদের প্রশিক্ষণ মডিউল তৈরির  চেয়ারপারসন।

বিচারপতি মঞ্জু গোয়েলের সভাপতিত্বে এনএএলএসএ মোট ৫টি প্রশিক্ষণ মডিউল প্রকাশ করেছে৷

তিনি একজন সালিসকারী এবং মধ্যস্থতাকারীও। তিনি দিল্লি ইন্টারন্যাশনাল আরবিট্রেশন সেন্টারের প্যানেল সালিসকারীদের একজন। তিনি লন্ডনের কার্যকরী বিরোধ নিষ্পত্তি কেন্দ্রের প্যানেলের একজন মাস্টার মধ্যস্থতাকারী। এছাড়াও তিনি দিল্লির ন্যাশনাল ল ইউনিভার্সিটির গভর্নিং বডি এবং ন্যাশনাল ল ইউনিভার্সিটি, যোধপুরের একাডেমিক কাউন্সিলের সদস্য এবং স্কুল অফ ল, ইউনিভার্সিটি অফ পেট্রোলিয়াম অ্যান্ড এনার্জি স্টাডিজ, দেরাদুনের একাডেমিক অ্যাডভাইজরি কমিটির সদস্য।

তথ্যসূত্র 
    
২১শ শতাব্দীর ভারতীয় নারী বিচারক
২১শ শতাব্দীর ভারতীয় বিচারক
২০শ শতাব্দীর ভারতীয় বিচারক
পশ্চিমবঙ্গের শিক্ষাবিদ
পশ্চিমবঙ্গের নারী শিক্ষাবিদ
কলকাতা বিশ্ববিদ্যালয়ের শিক্ষক
কলকাতা বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
১৯৪৫-এ জন্ম
মেঘালয় ফুটবল দল

মেঘালয় ফুটবল দল হল ভারতের অঙ্গ রাজ্য মেঘালয়ের একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়।

সাফল্য 
 সন্তোষ ট্রফি
 রানার্স-আপ (১): ২০২২–২৩
জাতীয় গেমস
 ব্রোঞ্জপদক (১): ২০০৭
 বিসি রায় ট্রফি
 বিজয়ী (১): ১৯৮৮–৮৯
 মীর ইকবাল হুসেইন ট্রফি
 বিজয়ী (৩): ২০১২–১৩, ২০১৭–১৮, ২০১৯–২০
 রানার্স-আপ (২): ২০০৪–০৫, ২০১৬–১৭

তথ্যসূত্র

 

সন্তোষ ট্রফির দল
মেঘালয়
ভারতে ফুটবল
মেঘালয়ে ফুটবল
দিয়া বীলতা

দিয়া বীলতা হলেন একজন মরিশিয়ান-ভারতীয় মডেল এবং সৌন্দর্য প্রতিযোগিতার শিরোপাধারী যিনি মিস মরিশাস ২০১২-এর মুকুট পেয়েছিলেন। বীলতা ১৯৮৮ সালের ৮ই আগস্ট মরিশাসের কোয়াত্রে বোর্নস-এ জন্মগ্রহণ করেন। দিয়া বীলতা পড়াশুনো করেছেন বাইচু মধু সরকারি স্কুলে এবং তারপর মরিশাস বিশ্ববিদ্যালয় থেকে তিনি মানবসম্পদ ব্যবস্থাপনায় স্নাতক ডিগ্রি সম্পন্ন করেন। মডেলিংয়ে তাঁর সাফল্য অর্জনের সময় তিনি একইসাথে তাঁর স্নাতক পড়া চালিয়ে গেছেন।

বীলতা থাইল্যান্ডে অনুষ্ঠিত মিস ট্যুরিজম ওয়ার্ল্ড ২০১২ সুন্দরী প্রতিযোগিতায় মরিশাসের প্রতিনিধিত্বকারী প্রথম ছিলেন। মিস মরিশাস ২০১২ উপাধি পাবার পর, তিনি মরিশাস পুলিশ বিভাগ এবং পাবলিক অবকাঠামো মন্ত্রণালয় জাতীয় উন্নয়ন ইউনিট, ল্যাণ্ড ট্রান্সপোর্ট এবং শিপিং ন্যাশনাল ডেভেলপমেন্ট ইউনিট দ্বারা সড়ক নিরাপত্তার জন্য রাষ্ট্রদূত ও জাতীয় কণ্ঠস্বর হয়েছিলেন। তিনি এইচআইভি / এইডসের বিস্তারের বিরুদ্ধে লড়াইয়ে একটি এনজিও -তেও অবদান রাখেন।

প্রারম্ভিক জীবন এবং কর্মজীবন 
দিয়া বীলতা ১৯৮৮ সালের ৮ই আগস্ট মরিশাসের কোয়াত্রে বোর্নস-এ জন্মগ্রহণ করেন। তিনি তাঁর প্রাথমিক শিক্ষার জন্য বাইচু মধু সরকারী স্কুলে যোগদান করেন। তারপর তিনি বিউ-বাসিনের কলেজ বন এট পারপেটুয়েল সেকোর্স থেকে মাধ্যমিক শিক্ষা সমাপ্ত করেন। দিয়া বীলতা ২০১১ সালে ইউনিভার্সিটি অফ মরিশাস (ইউওএম) থেকে হিউম্যান রিসোর্স ম্যানেজমেন্টে স্নাতক ডিগ্রি পেয়েছিলেন, তিনি একই ক্ষেত্রে তাঁর স্নাতকোত্তর ডিগ্রি অর্জনের ইচ্ছা প্রকাশ করেছিলেন এবং একজন প্রভাষক হতে চান। দিয়া বীলতা ইউওএম-তে গবেষণা সহকারী হিসেবে কর্মরত ছিলেন।

প্রধান প্রতিযোগিতা এবং পুরস্কার 
২০১২ সালের ৩০শে জুন, ফিনিক্সের জে অ্যাণ্ড জে, প্রেক্ষাগৃহে অমিক্ষা দিলচাঁদ (মিস মরিশাস ২০১১) দিয়া বীলতাকে মিস মরিশাস ২০১২-এর মুকুট পরিয়ে দেন। ফাইনালের এক সপ্তাহ আগে, তিনি সেরা পোশাকের পুরস্কার জিতেছিলেন। সেটি মিস মরিশাস প্রতিযোগিতার একটি প্রাথমিক ধাপ ছিল। তিনি মিস সাইরেন / বিচ বিউটি পুরস্কারের জন্য রানার আপ হয়েছিলেন।

বীলতা ২০১২ সাল থেকে সৌন্দর্য প্রতিযোগিতায় অংশগ্রহণ করা শুরু করেন। তিনি ২০১২ সালে মিস মরিশাসের মুকুট পেয়েছিলেন এবং মিস ট্যুরিজম ওয়ার্ল্ড ও মিস ইউনিভার্স ২০১৩-এর জন্য মনোনয়ন পেয়েছিলেন। তিনি মিস ট্যুরিজম ওয়ার্ল্ড ২০১২ -এ অংশ নিয়েছিলেন। ইভেন্টটি ২০১৩ সালে আসন্ন মিস ইউনিভার্স প্রতিযোগিতার মহড়া হিসাবে বিবেচিত হয়েছিল। দিয়া বীলতা ২০১৩ সালের ৯ই নভেম্বর তারিখে ক্রোকাস সিটি হলে অনুষ্ঠিত মিস ইউনিভার্স ২০১৩ -এ অংশগ্রহণ করেছিলেন, আনুষ্ঠানিকভাবে মরিশাসের প্রতিযোগী হিসেবে। এটি অনুষ্ঠিত হয়েছিল রাশিয়ার রাজধানী মস্কোর একটি শহরতলী ক্রাসনোগর্স্ক-এ।

সামাজিক কাজ 
বীলতা সামাজিক কাজের প্রতি উৎসাহী, তাঁর নিজের ভাষায়, "আজ বিশ্বে বিদ্যমান সামাজিক সমস্যাগুলির সমাধান করা সহজ হবে না, তবে আমি এখনও দৃঢ়ভাবে বিশ্বাস করি যে দারিদ্র্য মোকাবেলা করা, সঠিক শিক্ষা প্রদান এবং সঠিক মূল্যবোধ স্থাপন করা শুরু হিসেবে ভাল হবে।”

তথ্যসূত্র 

এইচআইভি/এইডস কর্মী
মিস ইউনিভার্স ২০১৩-এর প্রতিযোগী
ভারতীয় বংশোদ্ভূত নারী মডেল
মরিশীয় হিন্দু
১৯৮৮-এ জন্ম
জীবিত ব্যক্তি
মরিশাসীয় নারী মডেল
দাদরা ও নগর হাভেলি এবং দমন ও দিউ ফুটবল দল

দাদরা ও নগর হাভেলি এবং দমন ও দিউ ফুটবল দল হল ভারতের কেন্দ্রশাসিত অঞ্চল দাদরা ও নগর হাভেলি এবং দমন ও দিউর প্রতিনিধিত্বকারী ফুটবল দল। এই দল মূলত সন্তোষ ট্রফিতে অংশগ্রহণ করে। পূর্বে দাদরা ও নগর হাভেলি এবং দমন ও দিউ আলাদা দল হিসেবে খেললেও পরে জুড়ে গিয়ে এই দল হিসেবে খেলতে শুরু করে।

খেলোয়াড়দের তালিকা
২০২২–২৩ সন্তোষ ট্রফির স্কোয়াড:

তথ্যসূত্র

 

সন্তোষ ট্রফির দল
অমিক্ষা দিলচাঁদ

অমিক্ষা দিলচাঁদ ; (জন্ম ২৬শে অক্টোবর ১৯৮৮) একজন মরিশিয়ান সৌন্দর্য প্রতিযোগিতার শিরোপাধারী যিনি মিস মরিশাস ২০১২-এর মুকুট পেয়েছিলেন। অমিক্ষা তাঁর প্রাথমিক শিক্ষার জন্য নটরডেম দে লা কনফিয়েন্স আরসিএ স্কুলে ভর্তি হন। তারপর তাঁর মাধ্যমিক শিক্ষার জন্য রোজ-হিলের লরেটো কলেজে যোগ দেন। অমিক্ষা ইউনিভার্সিটি কলেজ লন্ডন (ইউসিএল) থেকে এলএলবি (অনার্স) সম্পন্ন করেছেন।

তিনি ২০১১ সালে মিস মরিশাসের মুকুট পেয়েছিলেন। ২০১২ সালের অক্টোবরে, তিনি অ্যানাইস বীরপাত্রেন -এর পরে মরিশাসের জন্য পুরস্কার জেতা দ্বিতীয় মরিশিয়ান মহিলা হন। তিনি লাস ভেগাসে মিস ইউনিভার্স ২০১২ এবং মিস ইন্টারন্যাশনাল ২০১২-এ অংশগ্রহণ করেছিলেন যেখানে তিনি ১৭ তম স্থান অর্জন করেছিলেন।

মিস মরিশাস নির্বাচিত হওয়ার পর, অমিক্ষা অপারেশন স্মাইল অ্যাম্বাসেডর হিসাবে কাটা ঠোঁট ও তালু -র সমস্যায় ভুগছে এমন বাচ্চাদের সাহায্য করার জন্য একটি এনজিওতে যোগদান করেছেন। তিনি লুপাস অ্যালার্টেরও একজন সদস্য, যা জীবনের আশঙ্কাজনক রোগ, লুপাস সম্পর্কে সচেতনতা বাড়াতে সাহায্য করে।

প্রাথমিক জীবন 
অমিক্ষা ১৯৮৮ সালের ২৬শে অক্টোবর, মরিশাসে জন্মগ্রহণ করেছিলেন। তাঁর বাবা দিলচাঁদ একজন শিক্ষক এবং তাঁর মা একজন নার্স হিসাবে কাজ করেছিলেন। অমিক্ষা তাঁর প্রাথমিক শিক্ষার জন্য নটরডেম দে লা কনফিয়েন্স আরসিএ স্কুলে ভর্তি হন তারপর তাঁর মাধ্যমিক শিক্ষার জন্য রোজ-হিলের লরেটো কলেজে যোগ দেন। অমিক্ষা ইউনিভার্সিটি কলেজ লন্ডন থেকে একজন এলএল.বি. (অনার্স) ডিগ্রিধারী।

মিস মরিশাস সুন্দরী প্রতিযোগিতা ২০১১-এর সময় ভারতে "ফ্যাশন এবং ডিজাইন" এর একটি কোর্সের জন্য অমিক্ষা আইআইএফটি থেকে একটি বৃত্তিও পেয়েছিলেন। তিনি জাতীয় পর্যায়ে ফুটবল খেলেছেন। তিনি ইদানীং তাঁর ব্যক্তিগত ব্লগে খুব সক্রিয় ছিলেন এবং তাঁর ব্লগের মাধ্যমে আশেপাশের অনেক অন্যায় কাজ প্রকাশ্যে এনেছেন। তিনি ম্যানচেস্টার ইউনাইটেডের ভক্ত।

মিস মরিশাস নির্বাচিত হওয়ার পর, অমিক্ষা অপারেশন স্মাইল অ্যাম্বাসেডর হিসেবে কাটা ঠোঁট ও তালু -র সমস্যায় ভুগছে এমন বাচ্চাদের সাহায্য করার জন্য একটি এনজিওতে যোগ দিয়েছেন। তিনি লুপাস অ্যালার্টেরও একজন সদস্য, যা জীবন সংশয়কারী রোগ, লুপাস সম্পর্কে সচেতনতা বাড়াতে সাহায্য করে। অমিক্ষা, তাঁর ফেসবুক অ্যাকাউন্টে ঘোষণা করেছেন যে তিনি এখন মিস সুপারন্যাশনাল মরিশাসের ফ্র্যাঞ্চাইজি নিয়েছেন যার অর্থ মরিশাস এখন মিস সুপারন্যাশনাল-এও অংশগ্রহণ করবে।

প্রতিযোগিতা 
২০১১ সালের ৬ই আগস্ট, শনিবার রাতে, অমিক্ষা দিলচাঁদকে মিস মরিশাস ২০১১-এর মুকুট পরিয়ে দেওয়া হয়েছিল, ফিনিক্সের জে অ্যাণ্ড জে প্রেক্ষাগৃহে অনুষ্ঠিত বার্ষিক অনুষ্ঠানে। ফাইনালের এক সপ্তাহ আগে, তিনি মিস ট্যালেন্ট অ্যাওয়ার্ডও জিতেছিলেন যা মিস মরিশাস প্রতিযোগিতার প্রাথমিক ধাপ। তিনি সৈকত সুন্দরী-সাঁতারের পোশাক প্রতিযোগিতার রানার আপও হয়েছিলেন। ২০১২ সালের ২১শে অক্টোবর জাপানের ওকিনাওয়াতে অনুষ্ঠিত মিস ইন্টারন্যাশনাল ২০১২-এ, অমিক্ষা মিস ইন্টারনেট জনপ্রিয়তায় পঞ্চম, মিস ট্যালেন্টে চতুর্থ এবং সামগ্রিকভাবে ১৭তম স্থান অধিকার করেন। তিনি মিস ফ্রেণ্ডশিপ পুরস্কারও জেতেন। মিস মরিশাস ২০১১ হওয়ার কারণে, তিনি ২০১২ সালের ১৯শে ডিসেম্বর, মার্কিন যুক্তরাষ্ট্রের নেভাদার লাস ভেগাসে অনুষ্ঠিত মিস ইউনিভার্স ২০১২ -তে মরিশাসের প্রতিনিধিত্ব করেছিলেন। তাঁর প্রতিযোগী ছিলেন অন্যান্য ৮৮ জন।

তথ্যসূত্র

বহিঃসংযোগ 

 অফিসিয়াল মিস মরিশাস ওয়েবসাইট
 মরিশিয়ান মডেলদের তালিকায় অমিক্ষা দিলচাঁদ

ইউনিভার্সিটি কলেজ লন্ডনের প্রাক্তন শিক্ষার্থী
মিস ইউনিভার্স ২০১২-এর প্রতিযোগী
ভারতীয় বংশোদ্ভূত নারী মডেল
মরিশীয় হিন্দু
জীবিত ব্যক্তি
১৯৮৬-এ জন্ম
মরিশাসীয় নারী মডেল
মিস ইন্টারন্যাশনাল ২০১২-এর প্রতিনিধি
হোয়াই আই এম নট এ ক্রিশ্টিয়ান

হোয়াই আই এম নট এ ক্রিশ্টিয়ান হলো ব্রিটিশ দার্শনিক বার্ট্রান্ড রাসেল লিখিত একটি প্রবন্ধ। এটি মূলতঃ ১৯২৭ সালের ৬ মার্চ তারিখে ন্যাশনাল সেক্যুলার সোসাইটির দক্ষিণ লন্ডন শাখার পৃষ্ঠপোষকতায় বটর্সি টাউন হলে প্রদত্ত একটি বক্তৃতা যা সেই বছর একটি পুস্তিকা হিসাবে প্রকাশিত হয়েছিল এবং বেশ কয়েকবার ইংরেজি এবং বিভিন্ন ভাষায় অনুবাদিত হয়ে পুনঃপ্রকাশিত হয়েছে।

বিষয়বস্তু 

রাসেল ধর্মের নৈতিকতা নিয়ে প্রশ্ন তোলেন, যা তার দৃষ্টিতে প্রধানত ভয়ের উপর ভিত্তি করে রচিত হয়েছে।

রাসেল 'খ্রিস্টান' শব্দটি সংজ্ঞায়িত করে, দুটি ন্যূনতম বিশ্বাসের পক্ষে অত্যধিক বিস্তৃত সংজ্ঞা প্রত্যাখ্যান করে: যে ঈশ্বর আছেন এবং খ্রিস্ট একজন সর্বোচ্চ নৈতিক আদর্শ-নমুনা। তারপরে তিনি এই উভয় বিশ্বাসকে প্রত্যাখ্যান করার জন্য এবং নিজেকে একজন খ্রিস্টান হিসাবে চিহ্নিত না-করার জন্য তার কারণগুলো ব্যাখ্যা করেন।

তথ্যসূত্র

বহিঃসংযোগ 
 Text of essay at the Bertrand Russell Society website
 Annotated text

বার্ট্রান্ড রাসেলের কাজ
রাজনৈতিক সাহিত্য
ধর্মীয় স্বাধীনতা
মত প্রকাশের স্বাধীনতা